Գուլակյան-Աճեմյան կուրսերի 12 շրջանավարտների ուղարկեցին Ղափանի Ալեքսանդր Շիրվանզադեի անվան պետական դրամատիկական թատրոն։ Նոր բազմագույն կյանք սկսվեց Գալյա Նովենցի համար, ով ամուսնական դաշինք էր կնքել Երվանդ Ղազանչյանի հետ և շուտով թատրոն վերադարձավ առաջնեկ որդուն գրկած։ «Մայրաքաղաքային թատերական դեսանտի» անդրանիկ զավակին սիրով գուրգուրեցին հեռավոր լեռներում ծվարած թատրոնում գործնականում թրծվող երբեմնի համակուրսեցիները, փայփայեցին հատկապես հյուրախաղերի ժամանակ։